Document ID: 32007R1263

REGULAMENTUL (CE) NR. 1263/2007 AL COMISIEI
din 26 octombrie 2007
de modificare a Regulamentului (CE) nr. 290/2007 în ceea ce privește necesarul de rafinare prevăzut la articolul 29 din Regulamentul (CE) nr. 318/2006 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 318/2006 al Consiliului din 20 februarie 2006 privind organizarea comună a piețelor în sectorul zahărului (1), în special articolul 40 alineatul (2) litera (d),
întrucât:
(1)
Regulamentul (CE) nr. 290/2007 al Comisiei din 16 martie 2007 de stabilire, pentru anul de comercializare 2007/2008, a procentului prevăzut la articolul 19 din Regulamentul (CE) nr. 318/2006 (2) a stabilit, pentru anul de comercializare în cauză, procentul de retragere de 13,5 %.
(2)
Prin articolul 2 alineatul (1) din Regulamentul (CE) nr. 290/2007 a fost modificat necesarul tradițional de aprovizionare în sectorul rafinării, prevăzut la articolul 29 alineatele (1) și (2) din Regulamentul (CE) nr. 318/2006, căruia i s-a aplicat o reducere egală cu procentul de retragere, în conformitate cu dispozițiile de la articolul 19 alineatul (1) al doilea paragraf din Regulamentul (CE) nr. 318/2006, versiunea în vigoare la adoptarea Regulamentului (CE) nr. 290/2007. În conformitate cu dispozițiile de la articolul 19 din Regulamentul (CE) nr. 318/2006, astfel cum a fost modificat prin Regulamentul (CE) nr. 1260/2007 al Consiliului (3), necesarul respectiv nu se modifică printr-o retragere aplicată producției de zahăr și de izoglucoză în cadrul cotelor. Este necesară, așadar, suprimarea reducerii necesarului respectiv.
(3)
Prin urmare, Regulamentul (CE) nr. 290/2007 ar trebui modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a zahărului,
ADOPTĂ PREZENTUL REGULAMENT:
Articolul 1
Articolul 2 din Regulamentul (CE) nr. 290/2007 se elimină.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 octombrie 2007.

Labels: 3
17
6